Source: https://www.hardware.fi/artikkelit/artikkeli.cfm/testissa_radeon_hd_7950_millaisen_vastuksen_tarjoaa_geforce_gtx_580/7
Timestamp: 2020-07-11 20:21:41+00:00

Document:
Testitulokset: Crysis 2 - Testissä Radeon HD 7950: millaisen vastuksen tarjoaa GeForce GTX 580?
Hardware.fi > Artikkelit > Testissä Radeon HD 7950: millaisen vastuksen tarjoaa GeForce GTX 580? > Testitulokset: Crysis 2
Kun tulokset järjestellään pisimmän palkin mukaan, Radeon HD 7950 tipahtaa jonon viimeiseksi ja jää jopa AMD:n omalle Radeon HD 6950 -ohjaimelle.
Onko AMD:n suorituskyky Crysis 2 -pelissä tosiaan näin heikolla tasolla?
Itse asiassa ei. Tiesimme jo Radeon HD 7970 -ohjaimen testien perusteella, että uusi GCN-arkkitehtuuri ei suoriudu DirectX 9 -pohjaisista grafiikoista erityisen hyvin. Tässä vaiheessa emme kuitenkaan voi vielä tietää, onko kyseessä välttämätön suunnittelussa tehty kompromissi vai ajan myötä korjaantuva ajuriongelma.
Taulukoista voidaan kuitenkin todeta, että DirectX 11 -tilaan vaihtaminen on Radeon HD 7970 - ja 7950-ohjaimille vain pieni muutos asetuksissa kun taas muut ohjaimet kyykkäävät pahasti grafiikkatilaa vaihdettaessa. Itse asiassa uusimmat Radeonit pärjäävät jopa paremmin 2560x1600-resoluutiolla DirectX 11 -tilaa käytettäessä.
Kun DX11-tuloksia katsellaan tarkemmin, niin Radeon HD 7950 ottaa paikkansa GeForce GTX 570 ja 580-ohjainten välissä. Vaikka tiedämme DX11-tilan kuormittavan ohjaimia lähes tarpeettoman suurella geometriamäärällä, emme heti lähtisi selittämään tulosten heikkoutta Crytekin tesselaatiototeutuksen piikkiin. Nähtiinhän aiemmassa HAWX 2 -testissä miten HD 7950 onnistui säilyttämään suorituskykynsä muita paremmin vaikka tesselaatio otettiin käyttöön.
Seuraava sivuTestitulokset: The Elder Scrolls V: Skyrim

References: HD 
 HD 
 HD 
 HD 
 HD 
 HD 
 HD 
 HD